safouaneb/arywiki huggingface dataset:
إعلام

اعلام هو واحد لمصطلح لي كنسميو بيه شي وسيلة ولا تكنيك ولا منظمة ولا مؤساسة تجارية ولا اوخرة ماشي ربحية، يا عامة يا خاصة، سوا رسمية ولا ماشي رسمية، و لمهمة ديالها هي نشير د لخبارات و نقيل ديال لمعلومات. وخا هكاك يمكن للاعلام يركز على شي مهمات اوخرة منوعة، و ممتعلقاش غير بالخبارات لشي مواضيع اوخرة بحال الترفيه و التسلية خصوصا مور التورة التيليفزيونية و لانتيشار لواسع ديالها). و كتسما الطيكنولوجيا الي كتدير لمهمة ديال الاعلام وحتا لمؤسسات التي كتحكم فيها، كلهم كيتسماو وسائل ديال لاعلام، و كاين لي كيسميها حتا ب السلطة الرابعة و هادشي بسباب التاتير ديالها لغارق و لواسع. لوظيفة ديال الاعلام. ف دوال الديموقراطية كتقوم الصحافة ب لوظيفة ديال لايعلام د لجمهور و التكوين د الراي لعام ب صيفة رئيسية، و ب لخدمة ديالها كتقوم حتا بالنشاط النقدي و الرقابة لعامة منها نشير د لخبارات و لعطيان و توظيف ديال لمعلومات لي مكيعرفهاش لمتلقي. هاد لوظائف كتختالف ف لمدى ديال لحياد نتاعها و ف صح ديالها و ب نفيع د لجمهور. و لعلم لي متخصص فلقراية ديال تاريخ و لفاعلية د لاعلام كيتسما «لعلم ديال الاعلام». نواع لوسائل د الاعلام. كاينة بزاف د نواع ديال لوسائل د لاعلام ف لعصر ديالنا ديال دابا و كنلقاو من بينها 3 د نواع: لاعلام لمكتوب (لمطبوع): بحال الجورنالات و لمجلات و غيرها. الاعلام لمرئي: و كنقصدو بيه التلفازة و لبيسي. الاعلام لمسموع: و كنعنيو بيه لاذاعة ولا الراديو.
جمال براوي

جمال براوي (مزيود ف 22 شتنبر 1955، توفى ف 26 غشت 2024) هوّ اعلامي، كاتب، و صحافي مغريبي. كيتّعتابر من اهم الصحافيين ف لمغريب، و تّعرف ب التغطية ديالو ل احدات سياسية و جتيماعية، و تسليط الضو على قضايا ممنوعة و مهيمة، و كشف مضاهر ديال خرق حقوق بنادم. حياتو. براوي قرا ف كلية لحقوق ف الرباط و خدا منها ليسونص. كان رئيس د التحرير ف مجلات بحال لوجورنال، لاڭازيت دو ماروك، تشالنج. كتب ف عمايد ديال سيتات فرانساوية، و شارك ف براج حوارية ف راديو MFM. كان عضو ف لاتحاد لاشتراكي د لقوات الشعبية. وفاتو. توفى براوي نهار التنين 26 غشت ف كلينيك ف الدارلبيضا، بعد مدة ديال لمرض. خدمتو. كتاب "ياسمين: 19 سنة، مصابة بمتلازمة داون، الحاصلة على بكالوريا" لي هضر فيه على بنتو ياسمين لي عندها متلازمة داون، و قدرات تاخد لباك ف 2014.
پروپاݣاندا

لپروپاݣاندا (ب) هي كلمة كتعني النشير ديال لمعلومات بشي طريقة لي موجهة و اوحادية د لمنظور، و التوجيه ديال بزاف د لميساجات لمركزة، بلغرض ديال التاتير على الاراء ولا السلوكات، ديال اكبر عدد ديال الناس. و الضد ديال لپروباݣندا هو لموضوعية. و لپروباݣندا فلمعنى ديالها لبسيط، هي التوصيل د لمعلومات بلغرض ديال التاتير على لمتلقي. و غالبا كتعتامد لپروباݣندا على لعطيان ديال معلومات ناقصة، د لكذوب، ولا التاتير على الناس بلعاطفة بلاصت ما تحضر لعقلانية. و لهدف من هادشي كولو هو تبدال السرد المعرفي ديال الناس لي لهدف ديالها شي اجندات د السياسة. ومن منظور واحد اخور لپروپاݣاندا كتعني لكذوب بلعاني لي كيهدف ل التسفيه. لميتال ديال هادشي هوّ مقالات على شي موضوع واحد، كولها خاوية مفيهاش تا سطر واحد ديال لموضوعية ولا مصدر د لمعلومات صحيح. اساليب ديالها. لپروپاݣاندا عندها تقنية لي كاتشابه معا التقنيات ديال لاعلان و لعلاقات لعامة. فلاعلان و فلعلاقات العامة و تقدر تصنف بلي هي دعاوة ل منتوج ولا لعلامة تجارية ولا لافراد ولا حتا لمنظمات. لپروباݣندا لعصرية كتستغل التقنيات الجديدة باش تاتر ف الراي لعام و التوجيه ديال لافكار و لقرارات السّياسية ولا جتماعية وحتى الدينية ديال الناس، و حتا بلاستيعمال ديال بزاف د التقنيات ولاساليب لپسيكولوجية.
محمد إبراهيم بوعلو

محمد ابراهيم بوعلو (مزيود ف 28 مارس 1936 ف سلا، توفى ف 23 فبراير 2024 ف نفس لمدينة) كاتب روائي و قيصاصي مغريبي. كايتعتابر من رواد لقصة لقصيرة ف لمغريب. عندو اسهامات ف لقيصاص د الدراري الصغار، ف لمسرح و ف لكتابة د السيناريوات د لافلام. حياتو. بوعلو كان ؤستاد د لفلسفة ل مدة 37 عام (مابين 1961 و 1997) ف كلية لاداب و لعولوم لانسانية ف الرباط. و هوّ عضو مؤسس ديال تيحاد كتاب لمغريب. خدمتو. بوعلو كتب عدد د لقيصاص لي كيصوّرو لميزيرية و لحرمان لي عاناو منو لمغاربا ف الستينات. اغلبها نشرو ف الجورنالات لوطنية، قبلما يعاود ينشرها ف مجموعة قيصاصية ب عنوان "السقف" ف 1970. نشر لكتابات ديالو ف عدد د لمنابر، بحال: التحرير، الراي العام (سوريا)، فلسطين، المحرر، الاتحاد الاشتراكي، اقلام، و غيرها. من مؤلفاتو: تكريم. من 2007، جايزة محمد ابراهيم بوعلو كاتّعطى كل عام ل الكتّاب ديال لقيصاص لقصيرة بزاف.
جايزة محمد إبراهيم بوعلو

جايزة محمد ابراهيم بوعلو د لقصة لقصيرة بزاف () هيّ جايزة ادابية مغريبية كاتّعطى من اللخر د دجنبر 2007، على لاعمال د لقيصاص لقصيرة بزاف، و تسمّات على لكاتب لمغريبي محمد ابراهيم بوعلو.
فوزي بغدادلي

فوزي بغدادلي (مزيود ف 9 شتنبر 1954 ف الرباط، توفى ف 25 فبراير 2024 ف انݣوليم، فرانسا) رسام د لكوميكس جزايري. بغدادلي بدا خدمتو ف مدينة تزاير، و خدم ف هولاندا، المانيا، لميريكان، و فرانسا فين ستاقر. حياتو. بغدادلي تزاد ف لمغريب، و بدا خدمتو ف مدينة تزاير كا رسام د الجورنالات ف السبعينات. تعلّم بوحدو و مشى موراها ل پاري، و من بعد ل امسطردام باش يخدم كا رسام اشهاري. ف 1982، مشى ل نيويورك فين خدم معا مارڤل كوميكس كا قلايمي "penciler" على الرسيم د سلسلة دوكتور غريب "Doctor Strange". ف عوام 2000 ستاقر ف نونط فين بدا كيكتب لقيصاص لقصيرة. ف 2004، مشى ل مدينة انݣوليم فين خدم كا كاتب د لكوميكس معا ورشة ماركي دو كروكوݣول "Atelier du Marquis de Crocogoulle" على عامال ديال السيرة الداتية، و مشاريع خرين، منهم كتاب كيحتافل ب لمهرجان لعالمي د لكوميكس، و الرسيم ديال جداريات ف لمدينة. ف نفس لورشة، خدم على مجموعات خرين ديال لكوميكس، منها واحد لپروجي على التاريخ د لحرب لعالمية التانية ف انݣوليم. ف 2022 معا دار النشر Passé Composé دار البوم Vésale. نهار لحد 25 فبراير 2024، توفى بسباب لكونصير.
حميد نجاح

حميد نجاح (مزيود ف 27 مارس 1949 ف الدارلبيضا، توفى ف 28 فبراير 2024 ف نفس لمدينة) هوّ مومتيل و موخريج و مونفيد د الديكور مغريبي. لكاريير. حميد نجاح بدا لكاريير ديالو كونطابل خدام ف لمكتب لوطني د التريسينتي، و داز من بعد ل لمجال د لفن. من عام 1967، جمع نجاح تجريبة مسراحية كبيرة ف التشخيص و لاقتباس و لاخراج و تنفيد الديكور. ستافد من تداريب دوّزها ف لمعمورة ف الرباط ف 1970 و ف فرانسا. ف 1974، لعب دور ف فيلم احدات بلا دلالة ديال مصطفى الدرقاوي، و بان ف عدد د لافلام لخرين ف التمانينات. بان تا ف اعمال ديال التلفازة، و نشر اشعار و خواطر ب لفرانساوية، و عندو تا رسومات و جداريات. توفى حميد نجاح ف دارو ف الدارلبيضا بعد مرض طويل.
نفيسة بوزيد

نفيسة بوزيد (مزيودة ف 1945 ف سلا، توفات ف 28 فبراير 2024) كانت فنانة تشكيلية مغريبية. حياتها. نفيسة بوزيد بنت مدينة سلا و تزادت و كبرات ف حي الطالبية. مّها كانت ربة بيت، و بّاها كان فقيه، و شجّعها باش تقرا لفن التشكيلي ملي شاف لاهتمام لكبير ديالها بيه. تاترات بزاف ب جداتها ملي كانت صغيرة، و كانت كاتصاوب لمونيكات ب لقصب و الشعر و مواد خرين، ديجا ملي كان عندها 3 سنين و نص. قرات ف لمدارس لفرانساوية و من بعد ما شدات لباك من ليسي ليوطي ف الدارلبيضا، خدات منحة باش تقرا ف پاري، فرانسا. كانت دازت من معاهد د لفنون الزوينة ف ؤروپا، و قرّاوها اساتيدا ف لفن فرانساويين و طاليانيين. نضمّات ل دار لفنون ف مدينة ڤينيسيا، ف الطاليان، و هادشي خلّاها تشارك ف عدد د لمعارض لمحلية و لؤروپية. زيادة على لفن التشكيلي، تعلّمات لخياطة د لازياء، شاركات ف عروض ديال اكبر الديور د لازياء ف پاري، و خدات ديپلوم ف تصميم الازياء و تاريخ لفن من الشومبرة النقابية د لخياطة الراقية ف پاري. كانت اول مغريبية لي عرضات اعمالها دار "كريستان ديور" ف اللخر د السبعينات. ف 1975، رجعات ل لمغريب باش تخدم على الترات التقافي لمغريبي. خدمتها. نفيسة بوزيد عندها ف جوايه 300 لوحة، اغلبها متعلّقة ب الترات ديال مدينة سلا. الطيمات لاساسية ديالها هوما لمرا و التقافة لمغريبية التقليدية. ف لخدمة ديالها، كاتخدم بزاف ب مواد بحال لعقيق و النحاس. معارض. دارت نفيسة بوزيد بزاف د لمعارض ف الرباط و طانجا، و تا على برا ف سوريا، لعراق، سپانيا، و غيرها. تاتير. النسخة 19 ديال مؤتمر "تاء التانيث" لي تدار ف سلا ف 27 ابريل 2024، تسمات على سميتها "دورة الفنانة المتوفاة نفيسة بوزيد". نويطات.
إقصائيات كاس إفريقيا 2025

اقصائيات كاس افريقيا 2025 هوما لمجموع د لماتشات د كورة د الرجال لي منظماهم لكونفيديرالية د كورة د افريقيا (كاف) باش يقررو لمنتخبات لي غادي يشاركو ف كاس افريقيا 2025 لي غادي تّنظم ف لمغريب. لاقصائيات بداو ب الرونضة التمهيدية ف 21 و 26 مارس 2024، و غادي يساليو ب الرونضة د لݣروپات لي كاتلعب ف شتنبر، اكتوبر و نونبر 2024. 24 فرقة غادي يتّاهلو ل كاس افريقيا، منهم لمنتخب د لمغريب ديال لبلاد لمضايفة لي ديجا ماهل ؤطوماتيكيا. لمشاركين. جميع الجامعات لاعضاء ف لكاف مشاركين ف لاقصائيات، من غير اريتريا و سيشيل، لي تمنعو من لمشاركة. التوزيع تدار على الساس ديال لكلاصمة د لفيفا ديال 15 فبراير 2024. لفراقي لي مكلاصيين 1 ل 44 ف افريقيا دازو نيشان ل الدور د لݣروپات، بينمّا لفراقي لي مكلاصيين 45 تال 52 لعبو بيناتهم ف الرونضة اللولة. لعزلة ديال الرونضة اللولة تدارت ف 20 فبراير 2024، معا 2 د لعشية ب توقيت افريقيا لوسطانية (UTC+2) ف السييج ديال لكونفيديرالية د افريقيا ف لقاهرة، مصر. لبلان. لبلان ديال لماتشات هوّ هادا: الرونضة التمهيدية. تمنية د لفراقي تقسمو ل 4 د لمنافسات لي تلعبو ب لفورما د الي-روتور. الرونضة د لݣروپات. لعزلة. لعزلة ديال لݣروپات تدارت ف 4 يوليوز 2020، معا 2: 30 د لعشية (+2) ف دجوهانسبورݣ، جنوب افريقيا. لفراقي 48 تقسّمو ل 24 ݣروپ، منهم 44 دازو نيشان ل هاد الرونضة، و 4 لي تاهلو من الرونضة التمهيدية. لفراقي توزّعو على حساب لكلاصمة د فيفا ديال يونيو 2024 (بين لقواس ف الطابلو). تهراس التعادل. لفراقي كيتكلاصاو على حساب النقاط (3 ل الرابحة، 1 ل التعادل، 0 ل لخاسرة). يلا تساواو جوج فراقي ف النقاط، كيتطبقو هاد لقواعد ديال تهراس التعادل ب هاد الترتيب (بند 14 ديال لقانون): لهدافين.
مجوهرات عبد الله سكجها

مجوهرات عبد الله سكجها هي ماركة ديال المجوهرات كاتخدم فالاردن والمنطقة اللي حداها، تاسسات ف 1970. تاريخ الشركة. اسس محمد سكجها مجوهرات عبد الله سكجها فالاردن ف 1970. عائلة سكجها متجدرة فثقافة المجوهرات، حيث خدمو فيها ربعة د اجيال. جدّو الكبير بدا الخدمة فهاد المجال ف فلسطين، و بالضبط ف يافا، ومنين هاجر للاردن، بقا خدام ف لمصاوبة د المجوهرات. ف 1970، محمد سكجها فتح المعرض اللول ديالو ف الصويفية، ف العاصمة الاردنية عمّان، و دار واحد التحول ف خدمة العائلة حيث خرجها من المستوى المحلي للعالمي. ف 2021، مجوهرات عبد الله سكجها ولات لمحل اللول د لمجوهرات فالاردن اللي خدا شهادة الايزو 9001-2015 ف معايير انظمة ادارة الجودة. ف نفس الوقت، الشركة وفرات خدمة الشرا ف انتيرنيت. عبد الله سكجها خدا جائزة افضل مصمم مجوهرات ديال عام 2023 ف مهرجان الفضائيات العربية الربعطاش. ف هديك السنة، خدا شهادة تقدير على مشاركتو ف مشروع "كوتلر الاردن" من خلال نشر كتاب "اساسيات التسويق الحديث - الطبعة الاولى فالاردن". ف2023، عبد الله سكجها قدم مجموعة جديدة سميتها "راجعين"، مستوحاة من القضية الفلسطينية. المجموعة فيها رموز بحال "مفتاح العودة" و تصاميم عصرية بحال "البطيخ" و "خريطة فلسطين"، و كل قطعة كاتعكس نضال الشعب الفلسطيني باش يطالب بالحقوق ديالو ف الارض. ف نفس العام، تعرضات مجموعة "فوكس" اللي مستوحاة من الثعلب العربي، وم جموعة "سولار سيستم" تا هيّ. مجموعة "فوكس" ولات اكتر وحدة تباعت من بين جميع التصاميم العالمية ديال عبد الله سكجها. ف فبراير 2023، عبد الله سكجها تكرم كافضل مصمم مجوهرات ف مصر. كل عام عبد الله سكجها كيصمم كتر من عشرة موديلات، ب معدل جوج ولا ثلاثة د لموديلات ف الشهر، و كايستعمل انقى الاحجار الكريمة، الالماس، و المعادن الخام. بالاضافة لهادشي، كايخدم النخبة ديال صنّاع المجوهرات.
قصة ڭينجي

قصة ڭينجي كتعتابر وحدة من الروايات لولة ولمشهورة بزاف فلادب الجاپوني. و مولات الرواية هي موراساكي شيكيبو (973-1025) لي عاشت ف لفترة ديال هيپان التاريخية. كتدور الاحداث ديال لقصة على شخصية ديال هيكارو نو ڭينجي، و على حساب الرواية هاد الشخص هو من النبلاء وكينتمي للعائلة ديال ميناموطو. و وخا هو ولد واحد من الاباطرة و ل شي اسباب سياسية، كيتستبعد من لقصر و كتعطا ليه شي مهام ادارية. و هكا كتبدا لقصة كتعاود لاحداث الرومانسية لي كيتعرض ليها لبطل، على حساب التصورات ديال لعادات والتقاليد ديال داك لوقت. كيبان بلي الرواية بحال ايلا تكتبات بشي اسلوب خاص مكانش من قبل، و السبب هو بلي الرواية تحطات ل مهمة خاصة، و هي باش تسلي لعيالات ديال لقصر لامبراطوري، و اول مرة ف تاريخ لادبي تجمعات جميع لعناصر ديال الرواية الحقيقية فهاد لقصة. قبل حتا ما تكتاشف الرواية، ف كانت الاحدات المتتالية ف اطار زمني و معاها الراوي لي كيشرح هاد لاحدات.
سنوات لقرطاس

هادي صفحة د التوضيح، مصطلح سنوات لقرطاس ولا سنوات اللدون كيشير ل فترة تاريخية لي كاتعرف قمع عسكاري، عنف سياسي ولّا ارهاب بشكل موسع ف شي بلاد. يمكن يكونو عندو هاد لمعاني:
حسنا (مغنية)

حسنا (مزيودة ف 1978) هي موغنية مغريبية. كانت مشهورة بزاف ف لعالم لعربي. حياتها. حسنا قرات لماركوتينڭ ف الجامعة لميريكانية د پاري. كانت مجوجة ب لفنان محمد خيزران، ولايني تطلقو ف 2007. لكاريير لفنية. بدات حسنا لكاريير لفنية ديالها ف 1995، ب اغنية "يلا بينا يلا"، و تعاملات معا فنانين و شوعارا بحال محمد سلطان، و هاني مهنا. ف عام 2000، سنات كونطرا معا شركة ديلارا ف بيروت، لي بيه نتجات لالبوم اللول ديالها لي صدر ف 2001، و كان عندو نجاح كبير ف لخليج و لوبنان. اغنية "الرسالة" لي خرجات على شكل ڤيديو كليپ هي لي عطاتها شهرة، و عرّفاتها على الجمهور، زيادة على اغنيات لي ولّات عندها شعبية بحال اغنية "بين العصر و المغرب" لفولكلورية. النقطة لي دارت شونجمون كبير ف لكاريير ديالها كانت ملي دارت دويتو معا لفنان ديميس روسوس ف اغنية Far Away، و منها سنات البومها التالت "حسنا 2001". دارت اغنية "مرسول لحب" معا عبد الوهاب الدكالي ف 2003، لي تا هيّ خلاتها تزيد تّشهر. ف 2004، دارت كونطرا معا قناة روطانا، و خرّجات جوج د لالبومات، ولايني بسباب خلافات معا الشركة، بعّدات على الساحة لفنية. التمتيل. ف 2002، لعبات دور ف مسلسل "زمان الوصل". ف 2009، شاركات ف لبوطولة ديال لمسلسل د التلفازة "الهروب من الغرب" لي بان ف رمضان.
حيزب لخدمة (لمملكة لمتحدة)

حيزب لخدمة (ب النڭليزية "Labour Party") هوّ حيزب سياسي شتيراكي ديموقراطي ف لمملكة لمتحدة. كيتصنف هاد لحيزب بلي كينتامي ل ليسر لوسطاني على لخريطة السياسية. بشكل عام، كيتوصف هاد لحيزب بلي هوّ تيحاد ديال الشتيراكيين الديموقراطيين، الديموقراطيين الشتيراكيين، و النقابيين لعمّاليين. هوّ دابا لحيزب لحاكم ف لمملكة لمتحدة بعدما ربح لانتخابات لعامة د 2024، و هوّ اكبر حيزب من جيهت عدد لاصوات و عدد لكراسى ف مجلس لعموم (مجلس النواب ديال لمملكة لمتحدة). دازو من هاد لحيزب 7 د رؤاسا د لوزارا، و الرئيس لحالي ديالو هوّ كير ستارمر، لي هوّ نيت رئيس لوزارا لحالي ديال لمملكة لمتحدة. هاد لحيزب تاسس ف عام 1900 من لحاراكة د لعمال النقابيين، و احزاب شتيراكية ديال لقرن 19. حيزب لخدمة هوّ اكبر حيزب ف لبرلمان د ويلز، و مشكّل لحكومة ديالها بشكل كامل. ف سكوطلاندا ربح اغلبية د لكراسى ف انتخابات 2024. و هوّ عضو ف عدد ديال لمنظمات الشتيراكية الدولية بحال حيزب لاشتراكيين لؤروپيين، و لاتحاد التقدمي، و عندو صفة ديال عضو مراقب ف لاممية الشتيراكية.
كير ستارمر

السير كير روضني ستارمر (مزيود ف 2 شتنبر 1962 ف لندن) سياسي بريطاني و محامي، و دابا شاد لمنصب ديال رئيس لوزارا ديال لمملكة لمتحدة، و هوّ الزعيم ديال حيزب لخدمة من 2020. كان زعيم لمعارضة مابين 2020 و 2024. كان عضو ف لبرلمان لبريطاني من 2015، و مابين 2008 و 2013، كان مدير لملاحقات لقضائية لعمومية. ستارمر كان نشيط سياسياً من فاش كان صغير، و نضمّ ل حيزب لخدمة د الشباب الشتيراكي فاش كان عندو 16 عام. خدا ليسونص ف لقانون من جامعة ليدز ف 1985، و ديپلوم ف لقانون لمدني من جامعة ؤكسفورد ف لعام لي موراه، و تخصص من بعد ف حقوق بنادم. ف 2002، تعيّن ف لمجلس لاستشاري د لماليكة د بريطانيا.
ليستة د لمعالم ف لمغريب

هادي ليستة (مقسمة على حساب لمدينة ولّا لموضع) د لمواقع لمصنفة ترات وطني و لمعالم لي عندها قيمة تاريخية على حساب وزارة التقافة ف لمغريب. لوزارة دايرة جوج ليستات، وحدة ديال لمعالم، و لخرة ديال لمباني.
ڭرين كارد

لڭرين كارد () هي واحد الوثيقة لي كاتسمح للمواطنين من بلدان مختالفة باش يهاجرو و يسكنو بشكل دايم ف لميريكان. كاينين لي كياخدو لڭرين كارد مورا التستية ().
ديمشق

ديمشق (بلعربية: دمشق، ولاّ الشام) هي لعاصيما ديال سوريا و اكبر مدينة فيها. جات ف لجنوب لغربي د لبلاد، حدا لحدود مع لبنان، اللي بعيدا عليها ب تقريبا شي 85 كيلوميطر. تيدوز فيها لواد د بارادا. ديمشق وحدا من اقدم لمدون لمسكونا ف لعالم، و سكنو فيها الناس من هادي 12. 000 عام. دازو عليها بزاف ديال لحضارات منها لاغريق و الرومان و لبيزانطيين و لمسلمين. كانت عاصيما ف ڭاع لبلدان اللي دازو منها من لعام 635، اللي كانت فيه الدولة لاموية. هاد التاريخ ديالها خلاها تكون هي اقدم عاصيما ف لعالم اللي باقا تال دابا عندها هاد لوضعية. لمدينا لقديما ديال ديمشق داخلا ف الليسطة ديال مواقع الترات لعالمي ديال ليونيسكو من 1979. ف 2024، مورا 13 لعام د لحرب اللي تبعات التورة د سوريا، تكلاصات هي اكفس مدينا يعيش فيها لواحد ف لعالم.
عصمت دندش

عصمت دندش (توفات ف 29 شتنبر 2024) باحيتة و توارخية مصرية. كانت استادة جامعية ديال التاريخ و لحضارة لاسلامية، مهتمة سيرتو ب تاريخ لمغرب لكبير و لاندالوس. و هيّ مرات لاكاديمي و التوارخي لمغريبي محمد بن شريفة. حياتها. ف 1969، تخرجات عصمت دندش من كلية لاداب ف جامعة لقاهرة، و ف 1972 خدات ماسطر من معهد لبحوت لعلمية لي تابع ل نفس الجامعة. ف 1984 خدات الدوكتورا من جامعة عين شمس ف تاخصّوص التاريخ لاسلامي و لحضارة لاسلامية. عاشت دندش ف لمغريب كتر من 40 عام، و قرّات ف لبدية ف جامعة محمد اللول ف وجدة ف 1978، و كانت من اساتيدا اللولين لي قرّاو فيها، معا محمد بن شريفة. خدمات ف هاد الجامعة تال 1981. مشات موراها ل جامعة فاس، و قرّات مدة طويلة ف كلية لاداب ف جامعة محمد لخامس ف الرباط. من بين لموادّ لي قراتها كاين التاريخ لاسلامي، السيرة النبوية، و لحضارة لاسلامية، و تخصصات ف تاريخ الدولة لمرابطية. دارت لاشراف على بزاف د التيزات ديال لماسطر و الدوكتورا، و كانت معروفة ب الجدّيّة و الصرامة ديالها. قرّات تا ف دار لحديت لحسنية. تجوجات ب محمد بن شريفة ف 15 مارس 1978، ف نفس النهار لي صدر فيه لقرار ديال لماليك لحسن التاني ب تاسيس جامعة محمد اللول ف وجدة، و تكليف راجلها ب هاد لمهمة. توفات ف 29 شتنبر 2024، و تدفنات النهار لي موراه ف مقبرة الشوهادا ف الرباط. لخدمة ديالها. عندها كتوبا مهيمّين لي ولّاو مراجع ديال الطالابا، من بينها:
سهام البوش

سهام البوش صحافية و مقدمة برامج رياضية تعرفات و تشهرات ف بدايتها ف قناة الرياضية المغربية ف 2006. حياتها. ف 26 نونبر 2011 تجوّجات ب الدكتور عصام حفظي ف الدارلبيضا. المسيرة ديالها. بدات المسيرة ديالها مراسلة ف قناة "الخليفة نيوز" و من بعد مشات ل جورنال "النهار المغربية"، و ف اللخر لتاحقات ب طاقم اول قناة رياضية ف المغرب ف 2006 لي هيّ قناة الرياضية، و قدّمات اول نشرة اخبارية ف هاد لقناة ف 16 شتنبر ف نفس لعام. و قدّمات عدد ديال لبرامج ف هاد لقناة بحال "غرائب رياضية"، "حصيلة الاسبوع"، "على الهواء" و "مستودع". سهام البوش عضوة و مستشارة ف لمكتب التنفيدي ديال الرابطة المغريبية د الصحافيين الرياضيين، و عضوة ف لجنة التقافة الرياضية و التوتيق و التكوين لمستامر و الدراسات. و هي رئيسة ديال لجنة الصحفيات الرياضيات التابعة للجمعية لمغريبية د الصحافة الرياضية من 2010. تشريفات. ف 7 نونبر 2021، تدار حفل تكريم من عند "المبادرة الوطنية لتكريم المراة المغربية" ل عدد ديال لفعّاليات النسوية، منهم سهام البوش ف صنف لاعلام، معا لاعلامية جميلة البزيوي.
حاديتة د كراودسطرايك 2024

ف 19 يوليوز 2024، الشركة لميريكانية كراودسترايك ديال السيكيريتي د لانفورماتيك وزّعات اپدييت مفوري ديال صوفتوير د السيكيريتي فالكون صينصور Falcon Sensor، لي خلق بزاف د لمشاكيل ف لورديناتورات لي مخدّمين ميكروصوفت ويندووز. النتيجة د هادشي هيّ 8. 5 مليون سيستيم لي طاحو و ماقدروش يعاودو يتلونصاو بشكل صحيح. هاد لحاديتة تّعتابرات اكبر قطعة ديال سيستيم ف التاريخ د لانفورماتيك، و توصفات بلي "ما عمّر شي حاجة بحالها طرات ف التاريخ". هاد لقطعة شوّشات لحياة لعامة، الشركات، و لحكومات ف لعالم كامل. بزاف د الصيناعات تاترو، منهم شركات الطيران، لمراسي، لبانكات، لوطيلات، التصنيع، لبورصات، التلفازات و الراديوات، السطاسيوات د ليصانص، السوپرمارشيات، و غيرهم، زيادة على السرابس ف لحوكومات بحال السرابس د ليرجانص و السيتات ديالهم. الضرر لمالي ف لعالم كامل تقدّر ب 10 مليار دولار ميريكاني. ف ضرف سويعات لاصل د لموشكيل تّلقى و لاصلاح ديالو توزّع، ولايني حيت بزاف د لورديناتورات كان خاصهم يتصلحو ب ليد، لقطعة بقات مستامرة مدة ف عدد د السيستيمات.
كراودسطرايك

كراودسطرايك هولدينز لمدموجة (ب النڭليزية. CrowdStrike Holdings، Inc) هيّ شركة ميريكانية ديال السيكيريتي د لانفورماتيك، السييج ديالها كاين ف ؤستن، طيكساس. هاد الشركة كاتبيع سرابس ديال السيكيريتي عند لكليان، لاستخبارات ديال التهديدات، و لاستجابة ل لهجمات السيبيرانية. كراودسطرايد عاونات ف التحقيقات ديال هجمات سيبيرانية من مستويات عالية، بحال لقرصانة ديال شركة صوني پيكتشرز ف 2014، لهجمات السيبيرانية ضد اللجنة الديموقراطية لوطنية DNC ف ميريكان ف 2015 و 2016، و التسريب د لايميلات ديال نفس لمؤسسة ف 2016. ف 19 يوليوز 2024، وزّعات نسخة مفورية ديال صوفتوير فالكون لي ماسنطالي ف بزاف د السيستيمات د ميكروصوفت ويندووز، شي لي تسبب ف قطعة شاملة ديال بزاف د السيستيمات ف لعالم، لي شوّشات على لخدمة د الطيران، التلفازة و الراديو، لبانكات و بزاف د السرابس خرين.
شاشة زرقا ديال لموت

الشاشة الزرقا ديال لموت (ب النڭليزية blue screen of death) هيّ واحد الشاشة كاتبيّن ايرور قتّالة "fatal error" كاتبان ف السيستيم د التخدام د ميكروصوفت ويندووز. هاد الشاشة كاتدلّ على كراش ديال السيستيم، لي كيوصل فيها ل حالة كريتيكية لي ماكيبقاش فيها قادر باش يخدم بشكل مزيان. من بين لاسباب ديال الشاشة الزرقا كاين لمشاكيل د لهاردوير ولّا ديال درايڤر د اكسيسوار، ولّا لمسالية ديال پروصي اساسي بشكل مامتوقّعش. تاريخ. واحد الشاشة زرقا ديال لايرور كانت موجودة من لڤيرسيون بيطا اللولة ديال ويندووز 1. 0. ملي السيستيم د ويندووز كان كيلقى ڤيرسيون ديال الضوص مبدّلة على لي متوقّع، كان كيبان ميصاج ديال ايرور "Incorrect DOS version" (ڤيرسيون د ضوص غالطة) ف الشاشة معا ميصاجات خرين كيبيّنو اينا تيست لي مادازش، قبل مايبوتي لويندووز بشكل عادي. ف لڤيرسيون اللخرة ديال هاد لويندووز 1. 01 هاد لوضيفة كانت باقية موجودة؛ ولايني التيكست لمفصّل تحيّد، و ولّاو كيبانو ف الشاشة غير كاراكطيرات مخربقين. هاد الشاشة ماشي ديال لكراش، حيت فاش كيكراشي لويندووز 1. 0، كان كيسدّ ولّا كيخرج من الضوص. نفس السلوك كانلقاوه ف ويندووز 2. 0 و ويندووز 2. 1. ويندووز 3. 0 كان مخدّم شاشة كحلة ب موض ديال التيكست باش يبيّن لميصاجات د السيستيم لمهمّين، ف لحالات لي شي پروڭرام ماكانش قادر يكمّل خدمتو. ف ويندووز 3. 1، اللون د هاد الشاشة تبدّل من لكحل ل الزرق. و ولّا لويندووز كيبيّن شاشة زرقا ملي لخدايمي كيكليكي على كونطرول+الط+حيّد باش يلونصي لمانادجر د لعطاشات، لي كيعاون لواحد باش يسدّ شي پروڭرام يلا ماكانش كيستاجب. بحال لڤيرسيونات لي قدم منو، ويندووز 3. x كيخرج ل الضوص يلا لايرور كانت خايبة بزاف. اوّل شاشة زرقا ديال لموت بانت ف ويندووز نط 3. 51، لي كانت لڤيرسيون اللولة ف لفاميلة د ويندووز نط، لي خرجات ف 1993، و بقات ف جميع لڤيرسيونات د ويندووز لي بانو من بعد. الشاشات ديال لايرور كانو كيبداو ب codice_1 ف الشكال اللولين ديالهم، و داكشي علاش هاد الشاشة كانت كاتسمى "ايرور د السطوپ" "stop error". الشاشة الزرقا ديال لموت تقدر تبان بسباب درايڤر مامكتوبش مزيان، ولّا هاردوير خاسر، بحال شي موشكيل ف لميموار، ولّا موشكيل ديال الضو، ولّا شي مكوّين سخن بزاف، ولّا تا شي هاردوير لي وصل ل اقصى قدرة ديالو. ف ويندووز 9x، لبوڭات ديال لمكتابات د الربط الديناميكي DLL ولّا ف اللب ديال السيستيم د التخدام يقدرو يتسببو ف طلوع هاد الشاشة. ف لينوكس. سيستيمد. سيستيمد systemd هوّ واحد الصوفتوير مخدّم ف لينوكس، و مطبّق شاشة زرقا د لموت بحال لي كاينة ف ميكروصوفت ويندووز، ب تخدام واحد ليونيت كاتسمى systemd-bsod، من غشت 2023، و لي تزادت بشكل رسمي ف لڤيرسيون 255 ديال سيستيمد ف 6 دجنبر 2023. وخا ماكاتعوضش لخلعة د اللب "kernel panic"، كاتقدر تبان ف لحالة ديال بوتاج فاشل د السيستيم.
التيران لكبير د مراكش

التيران لكبير د مراكش (بلامازيغية: ⴰⵏⵏⴰⵔ ⵏ ⵎⵕⵕⴰⴽⵛ) هو تيران ديال لكورة كاين ف مدينة مراكش لمغريبية، و تحلّو لبيبان ديالو نهار 5 يناير 2011. تيهزّ التيران 45240 بلاصة، و تاتلعب فيه لفرقا د الكوكب المراكشي و لمنتخب د لمغريب د كورا. احدات. ضايف تيران مراكش هاد لمسابقات دّولية:
مومباي

مومباي (بلهندية: मुंबई - بلينݣليزية: Mumbai) ولاّ بومباي هي مدينة هنديّة. هي اكبر مدينة من جيهة لعدد د السكان ف لبلاد، و لعاصيما د لولاية د ماهاراشترا. مومباي مدينة مصاوبة من 7 د لجزر، جات ف لغرب د لبلاد، و كاطّل على لبحر د لعرب، ف الشمال د لمحيط لهندي. مومباي من اكبر لمدون ف لعالم، و تيسكن فيها كتر من 21 مليون واحد. كانت سميت لمدينة بومباي تال 1996، ملّي بدلاتها لحكومة ل"مومباي"، اللي بالنسبة ليهم سمية هنديّة كتر من لقديمة اللي كان دارها لاستعمار. هي لقلب ديال لاقتصاد ديال جنوب اسيا كاملا و فيها اكبر بورصة ف لمنطقة. فيها تلاتا ديال لمواقع داخلين ف اللائحة ديال مواقع الترات لعالمي ديال ليونيسكو.
لحاراكة التقيلة (تقافة)

لحاراكة التقيلة (ب النڭليزية "slow movement") هيّ مبادرة تقافية لي كاتدعو ل نقص لوتيرة الزربانة ديال لحياة لعصرية، و كاتشجّع الناس باش ياخدو وقتهم ف لاعمال ليومية ديالهم، بشكل رزين و مدروس. هاد لحاراكة تفرّعات على حاراكة لماكلة التقيلة "slow food" (عكس لماكلة السريعة "fast food")، لي كان بداها كارلو پيطريني ف 1986 على شكل حتيجاج ضد الريسطوات د ماكدونالدز ف مدينة روما. لافكار لاساسية ديال لحاراكة التقيلة هوما بلي بنادم خاصو: هاد لحاراكة كاتشجّع واحد لممارسة مقصودة بشكل كبر ديال لانشطة ليومية، عادات مستادمة، و التوڭاض "mindfulness". لمجال ديالها كيشمل لماكلة، لمدون، التعليم، لموضة، و غيرهم، و كاتدعو ل ستيل د لحياة متوازن و متكامل، لي كيقاوم الزربة ديال متطلبات لمجتمع لعصري. من بين لمبادرات لمرتابطة بيها، كاينة مونضّامة سيتاصلو "Cittaslow" لي كاتدعو ل "مدون تقيلة"، سيرتو ف ناپل، پاري و روما. نهارات بلا طوموبيلات و منع السكوتر من نوع ڤيسپا باش ينقص الصداع ف لمناطق لحضرية تاهوما امتلة ديال هاد لمبادرات.
توڭاض

التوڭاض (ب النڭليزية "mindfulness") هوّ واحد لمهارة ذهنية ديال لوعي ب تركيز على لافكار و لاحاسيس براسهم لي كيدوزو ف لعقل د بنادم ف اللحضة ديال دابا. هاد لمهارة يقدر لواحد يطوّرها ب التامول ولّا لميديطاسيو. التوڭاض جاي من لمفهوم ديال ساتي "sati"، لي كيتّعتابر مفهوم اساسي ف لهندوسية و لبودية، و كيتبازى على تقنيات ديال التامول ديال الزن "Zen"، ڤيپاصانا "Vipassanā"، و التقاليد التيبيتية. كاينين بزاف د التعريفات و التقنيات ديال التوڭاض، ولايني التعريف لي معمول بيه بزاف هوّ ديال لبودية، لي كيعتابر بلي التوڭاض هوّ لحضيان ديال لادراكات ف لعقل د لفايت، لحاضر و الجاي، لي كيبانو و كيغبرو ف كل لحضة. من بين الناس لي ساهمو ف نشر مفهوم التوڭاض عند لغرب كاين لفرايلي لڤييطنامي لبودي تيك ناط هان، و كتّاب غربيين بحال دجوزيف ڭولدستين، هيربيرت بينسون، دجون كاباط زين، و ريتشارد داڤيدصون. من السبعينات د لقرن 20، تطورو عدد ديال الطرقان لعيلاجية ف لپسيكولوجيا مبازيين على التوڭاض، باش يعاونو الناس لي عندهم مشاكل نفسية محددة. لممارسة ديال التوڭاض تخدّمات ف لعيلاج ديال لاكتئاب، الستريس، لخلعة، و لبلية ب لاضروڭ. نويطات. مصادر. مصادر د لويب.